OpenLLM-France/wikimedia huggingface dataset:
# Lur Muturreko boer zaldi

Lur Muturreko boer zaldia, (afrikaans : Kaapse boerperd), Hegoafrikako bertako zaldi arraza modernoa da. Bere tamaina zein gainontzeko ezaugarriengatik Lur Muturreko boer zaldia zaldi tamainako arrazen sailkapen taldean kokatzen da.
Arraza bereziki boer ponien hautaketa eta garapenaren bidez lortu zuten, tamainaz handituzeta ezaugarri modernogoak lortuz beste hainbat arrazekin gurutzatuz.

## Etimologia

Arrazaren izena alde batetik Boer kolonoetatik datorkio eta bestetik Lur Mutur eskualdetik.

## Arrazaren historia

Lur Muturreko boer zaldia garatzeko boer poniak, Hackney zaldiak eta saddlebred arrazekin gurutzatu zituzten. Arrazaren garapena joan den mendeko bigarren aldera hasi ziren boer kolonoek.

## Kanpo estekak

* Datuak: Q56306186
# Lur Olaizola

Lur Olaizola Lizarralde (Donostia,1988) zinema zuzendaria da, 2015etik Tabakaleran ikus-entzunezkoen koordinatzailea da.

## Biografia

Artista bisual eta kultur ekoizle gisa lan egin du New Yorken, non Horns & Tails ekoiztetxearekin kolaboratu zuen eta, besteak beste, Architecture & Design Film Festival jaialdia koordinatu zuen. Bartzelonako Kultura Garaikidearen Zentroan ikus-entzunezko dokumentalista eta muntatzaile gisa lan egin zuen, eta, gaur egun, 2015etik, ikus-entzunezko programak koordinatzen ditu Tabakaleran.

## Filmak

* 2019an: Xulia, film laburra. Xulia Alonso idazlearekin egindako dokumentala. Xixongo zinemaldian saritua.
* 2020an: Zerua blu, film laburra. Bilboko Zinebi jaialdian saritua.
* 2022n: Hirugarren koadernoa. Dolores Gonzalez Katarain "Yoyes"en egunerokoan oinarritutako filma.

## Erreferentziak

* ↑ «Tabakalerako lantaldea | Tabakalera» www.tabakalera.eus (Noiz kontsultatua: 2022-09-22).
* ↑ https://www.filmin.es/directora/lur-olaizola
* ↑ https://www.filmin.es/corto/xulia

## Kanpo estekak

* Xalba Ramírezen elkarrizketa Irutxuloko Hitzan, 2022/03/18.
* Lur Olaizolari elkarrizketa: Lehenengo irakurketatik asko inpresionatu ninduten Yoyesen hitzek Berria, 2022.09.18
* Datuak: Q87252082
# Lur Santua

Lur Santua izenekoa Mediterraneo Itsasoaren eta Jordan ibaiaren artean kokatzen den lurraldea da, Palestinako lurraldearekin eta tradizionalki Israelgo Lurralde biblikoarekin bat datorrena. Gaur egun, Israelgo eta Palestinako estatu modernoek osatzen dute. Lurralde hau santua da juduentzat, kristauentzat, musulmanentzat eta bahá'íentzat.
Jesus Nazaretekoa, aro berriko 1 eta 33 urteen artean, bizi izan zen lurraldeari dagokio. Bertan eliza asko aurki daitezke, Jesusen bizitzako zati bakoitzarentzat.
Lurralde honetan Betleem, Nazaret eta Jerusalem hiriak nabarmentzen dira, non Jesus jaio, bizi eta hil zen.
Lur hau sinbolo bat da kristautasunarentzat, gainera juduen Agindutako Lurraldea da eta Islamaren arabera, Harriaren Domoa eta Mahoma ametsetan zaldi baten gainean zerura igo zeneko lekua bertan daude. Arrazoi hauegatik gatazka erlijioso eta kulturalen iturri izan izan da betidanik.

## Historia

X. mendean tribu turkiarrak islamera aldatu ziren eta Lur Santuaren konkistari ekin zioten bertako musulmanei kenduz eta kristau erromesaldiak moztuz.
Urbano II.a Aita Santua berria entzutean sumindu egin zen. Lur Santua VII. mendetik egon zen fedegabeen eskuetan, baina orain gainera kristauek ezin zuten bisitatu ere egin. Urbanok Guda Santuaren deialdia egin zuen eta Clermonteko Gurutzada antolatu zen. Bertan bildutako zaldunak Urbanoren hitzekin hunkitu ziren eta Deus Volt ("Jainkoak nahi du") oihukatu zuten. Hilabete gutxitara, behartsu eta nekazari jendetza beraien arma xumeekin Lur Santuaren konkistara abiatu ziren, baina Europatik irten baino lehenago sarraskitu zituzten bizantziarrek eta balkandarrek.
Gurutzada herrikoi hau hondamendi bat izan zen, baina geroago noble feudalek osatutako beste bat antolatu zen. Europa zeharkatu eta 1099an Lur Santua konkistatu zuten, Turkiaren hegoaldetik Sinairainoko hiriak konkistatuz, beste beste Jerusalem, Antiokia, Donibane Akrekoa, Askalon, Tiberiades, Edesa eta Tiro. Bederatzi gurutzada gehiago izan ziren, kristauentzat hainbeste arrakasta izan ez zutenak.
Gaur egun Lurralde Santuak gatazka iturri izaten jarraitzen du, 1948an Israelgo estatua sortu zenetik bertako biztanleria palestinarra azpiratuz.

## Erreferentziak

* ↑ Euskaltzaindia. Ekialde Hurbileko eta Ipar Afrikako toponimia. .

## Ikus, gainera

* Gurutzadak
* Israelgo historia
* Israelgo Lurraldea

## Kanpo estekak

* Datuak: Q48175
* Multimedia: Holy Land / Q48175
# Lur argitaletxea

Lur argitaletxea 1969 urtean Ramon Saizarbitoria, Ibon Sarasola, Arantxa Urretabizkaia eta beste zenbait euskaltzaleren eskutik Donostian sortutako argitaletxea da. Euskal gaietako liburuak plazaratu ditu, euskaraz nahiz gaztelaniaz, bereziki literatura, hiztegigintza, historia eta sukaldaritza arloetan.

## Historia

Hasiera batean literatura eta saiakera sailetan banatu zituen argitaletxeak argitaratutako liburuak. Saiakeran lehen lana Mendebaleko ekonomiaren historia izan zen, gaiari buruzko erreferentziazko liburuen bilduma, eta bigarrena Frantz Fanonen Afrikar iraultzaren alde; literaturan, Gabriel Arestiren eta Ramon Saizarbitoriaren lanak argitaratu zituen bereziki hasierako garai haietan. 1990ko hamarkadan Lur Hiztegi Entziklopedikoa (1991) eta Lur Entziklopedia Tematikoa (1999) erreferentziazko lanak plazaratu zituen, 2012 urtean lizentzia askearekin eskuragarri jarri eta horrela Euskal Wikipedia hornitzeko balio izan zutenak.

## Ikus, gainera

* Lur argitaletxeak argitaratutako lanen zerrenda

## Erreferentziak

* ↑ «Lur argitaletxeko lanak» ahotsak.eus (Noiz kontsultatua: 2016-02-07).
* ↑ «Lur Hiztegi Entziklopedikoa eta Lur Entziklopedikoa sarean daude» sustatu.eus.

## Kanpo estekak

* Datuak: Q12262716
# Lur arraro

Lur arraroak (edo lantanidoen seriea), IUPACen arabera, hamabost lantanoideek, eskandioak eta itrioak osatzen duten multzoa da. Azken biak multzo honetan sartzen badira, lantanoideak agertzen diren mea-biltegi beretan agertzen direlako da.
Lur arraroak 1787 aurkitu zituen lehen aldiz Karl Arrheniusek, iterbita izeneko mineral beltza (gadolinita izenarekin ere ezagutzen dena) aurkitu zuenean Suediako Ytterby herrian.
"Lur" terminoa oxidoei deitzeko modu zaharkitua da; elementu horiek aurkitu zirenean, XIX. mendearen hasieran, orduko lingua franca zen frantsesezko terre hitzaren itzulpena da. "Arraro" deitu zitzaien horietako zenbait oso urriak zirela uste izan zelako. Haatik, elementu hauek, izatez, aski arruntak dira Lurrazalean (oso ezegonkorra den prometioa salbu). Multzo honetako elementurik ugariena, zerioa alegia, 688 ppm-ko kontzentrazioan dago Lurrazalean, hau da, 25. elementurik arruntena da eta beruna baino arruntagoa da. Elementu "arrarorik" bakanena ere, lutezioa, urrea baino 200 aldiz ugariagoa da.

## Erreferentziak

* ↑ Euskalterm: [Hiztegi terminologikoa] [2009]
* ↑ Edited by N G Connelly and T Damhus (with R M Hartshorn and A T Hutton), ed. (PDF) Nomenclature of Inorganic Chemistry: IUPAC Recommendations 2005. ISBN 0-85404-438-8. (Noiz kontsultatua: 2007-12-17).
* ↑ Gschneidner KA, Cappellen, ed. «1787-1987 Two hundred Years of Rare Earths» Rare Earth Information Center, IPRT, North-Holland IS-RIC 10.

## Kanpo estekak

* Datuak: Q190444
* Multimedia: Rare earth elements / Q190444
# Lur bat haratago

"Lur bat haratago" Joan Mari Irigoien idazle gipuzkoarrak idatzitako eleberri mardula da, 2000an argitaratutakoa "Elkar"ren bidez.
Euskaraz inoiz idatzitako nobelarik zabalena da hau, 658 orrialde dituena. XVII. mendean kokatua dago istorioa, Nafarroa eta Lapurdi artean eta nobela inguru haietako hizkera jasoan dago idatzia.

## Ikus, gainera

* Euskarazko liburu ezagunen zerrenda

## Kanpo estekak

* Liburuaren zati bat "Basque Literature" webgunean
* "Elkar"ren webgunean
* Datuak: Q12262717
# Loparita-(Ce)

Loparita-(Ce) oxido motako minerala da eta perovskita subtaldearen kidea da.

## Ezaugarriak

Loparita-(Ce) oxido mineralaren formula kimikoa hau da: ${\ce {(Na,REE)Ti2O6}}$. ]]ren arabera sortzen ditu kristalak. Mohs eskalaren arabera duen gogortasunaren balioa 5,5 da.

## Erreferentziak

* 1 2 (Ingelesez) «Loparita-(Ce): Mineral information, data and localities.» www.mindat.org (Noiz kontsultatua: 12-05-2019).
# Lopatkaita

Lopatkaita mineral bat da.

## Ezaugarriak

Lopatkaita elementu kimiko mineralaren formula kimikoa hau da: ${\ce {Pb5Sb3AsS11}}$. Sistema monoklinikoaren arabera sortzen ditu kristalak.

## Erreferentziak

* 1 2 (Ingelesez) «Lopatkaite: Mineral information, data and localities.» www.mindat.org (Noiz kontsultatua: 12-05-2019).
# Lopašov

Lopašov Eslovakiako udalerri bat da, Skalicako barrutian kokatuta. 5,21 km²ko azalera du eta 332 biztanle 2017ko datuen arabera.

## Historia

Idatzizko lehen aipamena 1392. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q999302
* Multimedia: Lopašov / Q999302
# Lope Agirre (saiakera)

Lope Agirre izen berdineko pertsonaiari buruz Joan Mari Irigoienek 1979an idatzitako biografia liburua da. Lur argitaletxeak argitaratu zuen. Liburu honetan Lope Agirre edo Lope Zoroa, euskal esploratzaile eta konkistatzailearen bizitza kontatzen da.

## Kanpo estekak

* Datuak: Q63368356
# Lope Diaz Harokoa

Lope Diaz Harokoa honakoak izan daitezke:
* Lope I.a Diaz Harokoa (1110-1170)
* Lope II.a Diaz Harokoa (1170 inguru-1236)
* Lope III.a Diaz Harokoa (?-1288)
* Lope IV.a Diaz Harokoa (?-1322)
# Lope

Lope euskarazko gizonezko izena da.

## Historia

Latinezko lupus izenetik atera zen, otsoa (Canis lupus) esan nahi duena. Erdi Aroan iberiar penintsula osoan anitz erabili zen.
Loperen Erdi Aroko patronimikoa Lopeitz zen. Lopeitz patronimikotik Lopeitza emakume izena sortu zen.
Izen hau gaur egungo Lopetegi eta Loperena deituren jatorria da.

## Erreferentziak

* ↑ Euskaltzaindia: "Lope", Euskal Onomastikaren Datutegia.
* ↑ Henrike Knörr. (1999). Nombres de persona en el País Vasco: cuestiones históricas y de normalización. Fontes Lingua Vasconum, 135-154 or..
* ↑ Alfonso Irigoien (1990): "De re philologica linguae vasconicae". « Enekoitz es claramente Eneko + -itz, recuérdese Lopeitz, de Lope + -itz.  »
* ↑ Gabriel Verd. (1982). Patronímicos de vocal + iz (Enecoiz...). Donostia: ASJU, 131-139 or..
* ↑ Euskaltzaindia: "Lopeitza", Euskal Onomastikaren Datutegia.

## Kanpo estekak

* Datuak: Q16833196
* Multimedia: Lope (given name) / Q16833196
# Lope Diez de Aux Armendaritz-Castrejón

Lope Diez de Aux Armendaritz-Castrejón (Tutera, c. 1520 - Santafé, 1585eko ekainaren 29a), Cadreitako jauna, euskal militar eta politikaria izan zen. Quito, Charcas eta Santa Fe de Bogotáko errege audientziak zuzendu zituen. Bogotan lan txarra egin eta atxilotu zuten.
Sevillan Juana de Saavedra Rekalde ezkondu eta bederatzi seme-alaba izan zituen:
* Antso Armendaritz
* Gonzalo Diez de Aux Armendaritz
* Luis Diez de Aux Armendaritz
* Lope Diez de Aux Armendaritz
* Diego Armendaritz
* Inés Castrejón
* Bárbara Saavedra
* Ana Diez de Aux Armendaritz-Saavedra
* Graciana Diez de Aux Armendaritz-Saavedra.

## Erreferentziak

* ↑ Rubio Mañé, José Ignacio (1983): El virreinato I. Orígenes y jurisdicciones, y dinámica social de los virreyes, Mexiko, UNAM-Fondo de Cultura Económica.
* Datuak: Q9023675
# Makal kanadar

Makal kanadarra (Populus x canadensis) Ipar Amerikako makal beltzaren eta makal beltzaren zuhaitzen artean lortutako hibrido talde oso polimorfiko baten izendapena da. Salicaceae familiakoak dira.

## Deskribapena

Makal kanadarrak 30 metroko altuerara iristen den zuhaitza da, Ipar Amerikako makal beltzaren eta makal beltzaren hibridazioaren ondorioz sortua. Enbor zuzena du eta adar gutxi. Hostoak hiruki itxura eta ertz zizelatuak ditu. Kimuak apur bat likatsuak dira eta udaberrian kimatzen denean hostoak kolore gorrixka du. Infloreszentziak zintzilik ditu. Landatutako espezieak ia beti emakumezkoak dira eta haziak ilaun batez estalita daude, haizea udaberrian arrastatzen dituena eta elurra itxura ematen duena. Makalak industrian balio handia du eta masiboki landatzen da ibai batzuetako haranetan. Espezie honen zura kaxen ontziak, kontratxapatuak eta paper pasta gisa egiteko dira.

## Habitata

Lurzoru freskoak baina ondo xukatuak behar ditu.

## Banaketa

Mundu osoan oso landatua. Espainian: Ebroko arroetan, Segura, Genil, Guoyako Hoya, Duero...

## Taxonomia

Conrad Moenchek deskribatu zuen Populus x canadensis ( Verzeichniss auslädndischer Bäume eta Stauden des Luftschlosses Weissenstein 81), 1785. urtean.

## Etimologia

Populus : latinetik datorren izen orokorra, 'popular' ugaria izateagatik eta kopuru handian.
canadensis : Kanadako bere kokapena aipatzen duen epiteto geografikoa.

## Sinonimia

* Populus deltoides x nigra
* Eurasian Populus Guinier
* Populus bachelieri Solem.
* Populus gelrica (Houtz. ) Houtz.
* Populus marilandica (Bosc ex Poir). ) Rehder
* Populus regenerata A. Henry
* Populus × sendoa CKSchneid.
* Populus serotina Hartig

## Erreferentziak

* ↑ Euskalterm: [Hiztegi terminologikoa] [2011]
* ↑ Populus x canadensis en Trópicos
* ↑ Populus x canadensis en PlantList

## Bibliografia

* Txinako Editorialen Flora Batzordea. 1999. Fl. Txina 4: 1-453. Science Press eta Missouri Botanical Garden Press, Beijing eta St. Louis.
* Ikuspegi orokorra Baume und Stauden des Lustschlosses Weissenstein 81. 1785

## Kanpo estekak

* Datuak: Q149622
* Multimedia: Populus × canadensis / Q149622
* Espezieak: Populus × canadensis
# Makakilo (Hawaii)

Makakilo Ameriketako Estatu Batuetako erroldak esleitutako leku bat da. Honolulu konderrian kokatuta dago, Hawaii estatuan. 19.877 biztanle ditu, 9.900.000 kilometro koadroko azaleran banatuta.

## Ikus, gainera

* Honolulu konderria

## Kanpo estekak

* Datuak: Q384254
* Multimedia: Makakilo, Hawaii / Q384254
# Makak

Greziar mitologian, Makak edo Makhai, guduetako daimon edo izpirituak ziren.
Izpiritu gaiztoetako asko bezala, makak, Erisek sortu zituen (ika-mika) beste inor gabe.
Maka ezagunenetako batzuk Homados (guduaren berotasuna), Alala (gudu oihua), Proioxis (erasoa), Palioxis (atzera egitea) eta Zidoimos (nahasmena) ziren.

## Ikus, gainera

* Greziar mitologia

## Kanpo estekak

* Datuak: Q1547161
# Lucia Maeso Bergé

Lucia Maeso Bergé (Palentzia, Palentzia, 2006ko urtarrilaren 13a) palentziar futbolaria da. 2024an 18 urterekin Bizkaiko Arratiako Futbol Taldearen atezain hasi zen.

## Bizitza

Lucía Maeso Bergé Palentziako izen bereko hiriburuan jaio zen. Ingeniaritza ikaslea da.

### Ibilbidea

2018an eta 2019an 12-13 urterekin Puerto del Carmen taldearen lehen taldean jokatu zuen.
2020tik 2024ra Tenerifeko B taldean jokatu zuen 14 eta 17 urte bitartean. 2021-2022 denboraldian igoera lortu zuen eta 2022-2023 denboraldian 2.RFEF mailan jokatzen hasi zen. Kanariako selekzioarekin jokatu du.
2024an Euskal Herrira Arratiako lehen taldean jokatzeko eta Bilboko UPV/EHUko Ingenieritza eskolan Ingeniari izateko ikasketak osotzeko asmoz etorri zen.

## Taldeak

| Denboraldia | Urteak | Taldea | Oharrak |
| 2018/2019 | 12 urte | Puerto del Carmen Lehen taldea | |
| 2019/2020 | 13 urte | Puerto del Carmen Lehen taldea | |
| 2020/2021 | 14 urte | Tenerife B B taldea | |
| 2021/2022 | 15 urte | Tenerife B B taldea | igoera, 2.RFEF |
| 2022/2023 | 16 urte | Tenerife B B taldea | |
| 2023/2024 | 17 urte | Tenerife B B taldea | |
| 2024/2025 | 18 urte | Arratia |

## Palmaresa

* Ligako txapelduna eta 2.RFEFra igoera Kanaria Fundazioarekin CD Tenerife 2021-2022 denboraldian.

## Erreferentziak

* 1 2 (Gaztelaniaz) «Lucía Maeso Berge - Portera CD Arratia - Futboleras» www.futboleras.es (Noiz kontsultatua: 2024-09-21).
* 1 2 «LUCÍA MAESO: Lucía Maeso Berge (Portera) / Jugadora Fútbol Femenino» www.txapeldunak.com (Noiz kontsultatua: 2024-09-22).
* 1 2 (Gaztelaniaz) Amarilla, Tinta. «Cuenta atrás para las selecciones sub15 y sub17 de Canarias - Tinta Amarilla» www.tintaamarilla.es (Noiz kontsultatua: 2024-09-22).
* ↑ «Plantilla jugadoras 2024/2025 / ARRATIA (Primer equipo): Club Deportivo Arratia» www.txapeldunak.com (Noiz kontsultatua: 2024-09-22).
* ↑ «Facebook» www.facebook.com (Noiz kontsultatua: 2024-09-21).
* ↑ «Real Federación Española de Fútbol Ver Ficha Previo» resultados.rfef.es (Noiz kontsultatua: 2024-09-22).

## Kanpo estekak

* Txapeldunak.com https://www.txapeldunak.com/es/lucia-maeso-berge/jugadora/29071/
* Futbolreas.es https://www.futboleras.es/jugadora/lucia-maeso-berge-ref5045.html
* Datuak: Q130341675
# Lucia Orbe

Lucia Orbe Guijarro (Bilbo, 1989) herri kirolari bizkaitarra da, harri-jasotzean eta euskal pentatloian aritzen dena.

## Ibilbidea

Getxora joan zen bizitzera eta crossfit lantzen hasi zen. Bertan Getxo Herri Kirol Taldeko hainbat kide ezagutu eta harri-jasotzen hasi zen.
2021ean Euskal Pentatloi Sarian bigarren egin zuen bakarka eta binakakoan txapelduna izan zen Garazi Arrutirekin batera. Hurrengo urtean hirugarrena izan zen bakarka eta bigarrena binaka, berriz ere Garazi Arrutirekin bikote eginda. Harri-jasotze txapelketan Euskal Herriko txapeldunordea izan zen 2021 eta 2022an.

## Palmaresa

* Euskal Pentatloi Saria (1):
** Banaka (0): bigarren 2021ean
** Binaka (1): 2021 (Garazi Arrutirekin)
* Euskal Herriko Harri-jasotze txapelketa:
** Txapeldunordea (3): 2021, 2022, 2023
* Bizkaiko Orga Joko Txapelketa (2): 2022, 2023

## Erreferentziak

* ↑ (Gaztelaniaz) Dunne, Dana. (2022-10-30). «Las 'harrijasotzailes' o cómo derribar el techo de cristal a base de alzar piedras: "Fue algo brutal"» elconfidencial.com (Noiz kontsultatua: 2023-01-15).
* ↑ Berastegi, Iñaki. «Markak ontzeko ziurtasunarekin» Berria (Noiz kontsultatua: 2023-01-15).
* ↑ «Karmele Gisasola mallabiarrak Euskadiko harri-jasotze txapelketa irabazi du - Mallabia» Anboto.org (Noiz kontsultatua: 2023-01-15).
* ↑ Ane, Maruri(e)ko. (2022-12-10). «Lucia Orbe eta Ugaitz Perez, Bizkaiko txapeldun» Busturialdeko Hitza (Noiz kontsultatua: 2023-01-15).

## Kanpo estekak

* Datuak: Q116206822
# Lucia Popp

Lucia Popp, jaiotzez Lucia Poppová (Uhorska Ves, Bratislava, 1939ko azaroaren 12a- Viena, 1993ko azaroaren 16a) eslovakiar abeslaria izan zen, sopranoa. Vienako Operako eta Salzburgoko Musikaldietako kantari nagusietako bat izan zen 1963tik aurrera. Mozarten operek eman zioten nagusiki ospea: Flauta Miragarria, Così Fan Tutte, Don Giovanni. Orobat, lied abeslari bikaina izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q241014
* Multimedia: Lucia Popp / Q241014
# Lucia Lakarra

Lucia Lakarra Gurrutxaga (Zumaia, Gipuzkoa, 1975eko martxoaren 24a) euskal dantzari ospetsua da. Donostian Menchu Medelekin ikasi ondoren Victor Ullaterekin osatu zuen Madrilen dantza formazioa. 1994an Roland Petitek zuzendutako Marseillako Ballet Nazionalean sartu zen. Hiru urte geroago, San Frantziskoko Ballet konpainiara joan zen. 2002tik aurrera, Municheko Bayerisches Staatsballett konpainiako dantzari nagusia da. Urte horretan bertan munduko dantzaririk onenaren Nijinski saria irabazi zuen.
Orain arte egin duen paperik garrantzitsuena 2007an izan zen, Vienako Urteberri Eguneko Kontzertuan dantzatu egin zuen eta. 2010ean hamarkadako dantzari onenaren saria eman zioten Moskun.
2018tik 2020ra bitartean, Víctor Ullaten konpainia eta ballet-eskolako zuzendari artistikoa izan zen, hura itxi arte.

## Haurtzaroa

Zumaian, Gipuzkoan, jaio zen Lacarra. Oso gaztetatik zuen interesa dantzan, baina 10 urtetik aurrera hasi zen dantza ikasketak jasotzen,bere jaioterrian balet-eskola bat ireki zutenean. Rosella Hightower-ek zuzendutako udako ikastaro batean parte hartu ondoren, hiru urtez Mentxu Medelekin ikasi zuen Donostian, Madrileko Víctor Ullate eskolara joan aurretik, Tamara Rojo eta Ángel Corellarekin batera. Laster Víctor Ullate baleteko kide bihurtu zen, George Balineren Allegro Distiratsua dantzatuz 15 urterekin, eta baita beste zenbait ballet abstarktu eta moderno ere.

### Konpainia propioa

Atzerrian hainbat urte igaro ondoren, bere konpainia propioa sortu zuen 2023an. Madrilen ondu zuen Lost Letters konpainiaren aurreneko ikuskizuna, baina, konpainia berria Gipuzkoan kokatzeko asmoz, Euskal Herriko dantzariei bultzada bat emateko helburuarekin.

## Ikuskizunak

* Fordlandia.
* In the still of the Night
* Lost Letters (2023)

## Sariak eta aintzatespenak

* Nijinsky Saria (2002)
* Dantzako Benois Saria (2003)
* Dantzako Sari Nazionala Antzezpen alorrean (2005)
* Hamarkadako dantzari onenaren saria (2010)
* Max Saria (2022)
* Arte Ederren Urrezko Domina, Espainiako Kultura Ministerioak emana (2024)

## Erreferentziak

* ↑ «Lakarra, Lucia - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2019-01-31).
* ↑ Hamarkadako dantzari onenaren sariari buruzko albistea Urola Kostako Hitzan
* ↑ (Gaztelaniaz) «LUCÍA LACARRA, EN '30 AÑOS DE DANZA'» La Rioja 2019-01-19 (Noiz kontsultatua: 2021-05-21).
* ↑ Ángel Corella. 2019-10-15 (Noiz kontsultatua: 2021-05-21).
* ↑ Mallona, Olatz Enzunza. (2023-10-20). ««Asko gustatzen zait dantzaren alde artistikoa»» Berria (Noiz kontsultatua: 2023-10-20).
* 1 2 «Lucia Lacarra: "Nire balletarentzat lagungarri izango da urrezko domina" - Zumaia» Baleike.eus (Noiz kontsultatua: 2024-03-18).

## Kanpo estekak

* Lucia Lakarra Dantzan.eus
* Elkarrizketa: Dantzari bezala azken emanaldia seguru nago ez dudala inoiz prestatuko Naiz, 2022.04.24
* Elkarrizketa: Mundu honek asko eman dit, baina nik ere dena eman diot Berria, 2022.05.15
* Datuak: Q2622952
* Multimedia: Lucia Lacarra / Q2622952
# Lucia Perotti

Lucia Perotti (Cremona, Italia, 1568ko azaroaren 18a - 1641) italiar maistra katolikoa izan zen, emaztea, familia ama, mistikoa eta, geroago, Beata Birjinaren Kongregazioaren sortzaile eta erlijiosoa.

## Biografia

Lucia Perotti Cremonan (Italia) jaio zen 1568ko azaroaren 18an, nobleziaren familia batean. Bere gurasoak Giuliano Perotti eta Angela Tinti izan ziren. Bere lehen ikasketak angelikoak kongregaziokoen eskutik jaso zituen. Gaztetan, ama hil ondoren, Cremonako gazte batekin ezkondu zen, eta harekin Isabel izeneko alaba izan zuen. Senarra eta alaba txikia hil egin ziren eta aitaren etxera itzuli behar izan zuen. Hainbeste galera izan arren, Luzia ez zen inoiz bere zoriaz kexatu, eta beti ikusi zuen horretan Jainkoaren borondatearen asmo bat..
Bartolomeo Cambi fraide frantziskotarraren ahotik kristau fedearen funtsezko egiei buruzko sermoia entzun ondoren, bere noblezia-bizitzako harrokeriak alde batera utzi eta Jainkoari erabat bere burua eskaintzea erabaki zuen, karitate-lanen bidez. Bere bokazioa, Ama Birjinarekin izandako esperientzia mistiko batek berretsi zuen. Beste hiru emakumerekin Cremonako San Omobono elizan bizitzea erabaki zuen, 1610eko maiatzaren 6an. 1612ko otsailaren 2an, Giovanni Battista Brivio Cremonako gotzainak elkartea onartu zuen elizbarrutiko zuzenbideko kongregazio erlijioso gisa, eta horrekin hasi zen Beata Birjinaren Kongregazioa, neska txiroen hezkuntza eta kristau-heziketa helburu zuena. 1641ean hil zen bizitza heziketari eskaini ondoren.

## Erreferentziak

* ↑ «Madre Lucia Perotti» Carta antica.
* 1 2 Grenci, Damiano. (2012). «Madre Lucia Perotti» Pregunta santoral.

## Kanpo estekak

* Datuak: Q59677926